Nalika nglatih nawakake dodolan, wiwitane ibu lan bapak minangka “pembeli” bisa enggal kapilut lan gelem nuku. Sawise kuwi, wiwit takon werna-werna sadurunge tuku. Iki nglatih kaprigelane anak mangerteni sakabehing bab barang dagangane. Kala-kala, ibu utawa bapak nulak, ora gelem nuku barang kasebut, kanthi pawadan ora trep karo kang dikarepake. Ya iki wayahe anak sinau bab gagal utawa ora kasil. Ancase anak ora gampang nglokro nanging malah gumregah ngupayakake dagangane bisa payu.
